钦定古今图书集成/明伦汇编/氏族典/第535卷 > 《廖用贤尚友录》 > 霍峻
## 钦定古今图书集成/明伦汇编/氏族典/第535卷 > 《廖用贤尚友录》 > 霍峻

按《蜀志霍峻传》：“峻字仲邈，南郡枝江人也。兄笃于乡
里，合郡曲数百人。笃卒，荆州牧刘表令峻摄其众。表
卒，峻率众归先主，先主以峻为中郎将。先主袭刘璋，
留峻守葭萌城，张鲁遣将杨帛诱峻，求共守城。峻曰：
‘小人头可得，城不可得’。帛乃退去。峻城中兵才数百
人，伺其怠隙，选精锐出击，大破之。先主定蜀，嘉峻之”
功，乃分广汉为梓潼郡，以峻为梓潼太守裨将军。在
官三年，年四十卒，还葬成都。